དགུང་ལོ་སོ་ལྔ་ཡས་མས་སྐབསབོད་རྒྱ་ཚིག་མཛོད་ཆེན་མོརྩོམ་སྒྲིག་གི་ཕྱག་ལས་དང་།ལྷག་པར་དུ་ཕྱི་ལོ༡༩༨༡ལོར་སི་ཁྲོན་ཞིང་ཆེན་བོད་ཡིག་སློབ་གྲྭ་གསར་དུ་བཙུགས་པའི་རླབས་ཆེན་ཕྱག་རྗེས་ཀྱིས་ཁ་བ་རི་བའི་ས་ཆེན་ལ་བརྗེད་ཐབས་བྲལ་བའི་ཐམ་ཀ་ཞིག་གསར་དུ་བཏབ།དེ་བཞིན་དུ་ཕྱི་ལོ༡༩༨༤ནས་བཟུང་སི་ཁྲོན་ཞིང་ཆེན་མི་རིགས་རིག་གནས་ཞིབ་འཇུག་ཁང་གི་གཙོ་འགན་བཞེས་ཏེ།རྫོགས་ཆེན་དཔལ་སྤྲུལ་རིན་པོ་ཆེའི་གསུང་འབུམ་དང་རྣམ་ཐར།རྒྱལ་བའི་བཀའ་འགྱུར་ཆེན་མོ་སོགས་དག་སྒྲིག་དང་པར་སྐྲུན་གྱི་ཐུགས་འགན་བཞེས།གཞན་ཡང་གླིང་གེ་སར་ཞིབ་འཇུག་གི་གཙོ་འགན་བཞེས་ཏེ་ཕྱག་ལས་ཀྱང་ཆེད་དུ་གནང་ནས་ཁམས་ཁུལ་གཙོ་བོར་གྱུར་བའི་དམངས་ཁྲོད་ནས་གླིང་སྒྲུང་ལག་བྲིས་མ་བཅུ་ཕྲག་གཉིས་ལྷག་དག་བསྒྲིགས་དང་པར་སྐྲུན་ཚད་ལྡན་བྱས་པ་དང་།གླིང་གེ་སར་ཚིག་མཛོད་གསར་སྐྲུན་མཛད།དེ་བཞིན་དུ་གླིང་གེ་སར་སྟོང་ཐང་ཆེན་མོའི་བཟོ་བཀོད་དང་བྲིས་ཆའི་ཐུགས་བཀོད་པ་སོགས་མདོར་ན་བོད་ཀྱི་དཔའ་བོའི་རྣམ་སྒྲུང་དང་།བསྟོད་སྒྲུང་སྙན་གཞུང་རིང་མོ་ཁྱབ་སྤེལ་ལ་ཕྱག་རྗེས་རྒྱ་ཆེན་བཞག